ET Euroopa Liidu Teataja C 32/22

Nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) artikli 6 lõike 2 kohase taotluse avaldamine

2011/C 32/16

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 (1) artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

KOKKUVÕTE

NÕUKOGU MÄÄRUS (EÜ) nr 510/2006

„MANTECADOS DE ESTEPA”

EÜ nr: ES-PGI-0005-0761-18.02.2009

KGT ( X ) KPN ( )

1. Toote nimetus:

„Mantecados de Estepa”

2. Liikmesriik või kolmas riik:

Hispaania

3. Põllumajandustoote või toidu kirjeldus:

3.1. Toote liik:

Klass 2.4. Leib, valikpagaritooted, koogid, kondiitritooted, küpsised ja muud pagaritooted

3.2. Toote kirjeldus, mida punktis 1 esitatud nimetus tähistab:

Nimetust „Mantecados de Estepa” on traditsiooniliselt kasutatud Estepas toodetud teatavat liiki jõulumaiustuse tähistamiseks. Maiustusi, mida tuntakse „Mantecados de Estepa” nimetuse all, on sama retsepti järgi toodetud üle saja aasta. Neid tooteid pakendatakse üksikult või koos muude jõulumaiustustega nagu polvorones, alfajores ja roscos de vino.

Toode „Mantecados de Estepa” kujutab endast küpsetatud taina tükke, mis saadakse, kui segada põhilised koostisosad, nisujahu, seapekk ja tuhksuhkur, ning lisada sõltuvalt „Mantecado de Estepa” sordist muud koostisosad, mis on esitatud lõike 3 punktis 3: kaneel, casero, oliiviõli, mandel, kakao, kookos, sidrun, sarapuupähkel ja vanill. Erandjuhuna asendatakse oliiviõliga valmistatud maiustuste „Mantecados de Estepa” puhul pekk ekstra-neitsioliiviõliga. Need on röstitud kastani värvi, väljast kõvad ja seest pehmed, kergelt pragunenud pealispinna ja maheda maitsega.

„Mantecados de Estepa” on ümmarguse kujuga ja kaaluvad maksimaalselt 50 grammi.

Lisaks sellele vastavad „Mantecados de Estepa” nimetust kandvad tooted järgmistele füüsikalis-keemilistele näitajatele:

— : niiskusesisaldus : alla 5 %; — : vee aktiivsus : väiksem kui 0,650; — : pH : väiksem kui 6,5.

3.3. Tooraine (üksnes töödeldud toodete puhul):

Protsess algab tooraine hoolika valikuga.

Valmistamisel kasutatakse põhiliste toorainetena nisujahu, seapekki ja tuhksuhkrut. Muud koostisosad: kaneel, seesam, mandel, sarapuupähkel, kookos, kakao, looduslikud lõhna- ja maitseained (eeterlikud õlid) allpool tabelis esitatud proportsioonides. Erandjuhuna asendatakse oliiviõliga valmistatud maiustuste „Mantecados de Estepa” puhul pekk ekstra-neitsioliiviõliga.

Põhilised koostisosad Nisujahu 45–55 % 45–55 % 45–55 % 40–50 % 45–50 % 45–55 % 45–55 % 45–55 % 45–55 % Seapekk 20–27 % 20–27 % 0 % 20–25 % 20–26 % 20–26 % 20–27 % 20–25 % 20–25 % Suhkur 22–26 % 22–26 % 22–26 % 22–25 % 22–25 % 22–26 % 22–26 % 22–25 % 22–25 % Muud koostisosad Kaneel 0,7–1 % 0,7–1 % 0,7–1 % 0,7–1 % 0–0,5 % 0–0,5 % 0–0,5 % 0–0,5 % 0–0,5 % Seesam 0,7–1 % 0,7–2 % 0,7–1 % 0–0,5 % 0 % 0 % 0 % 0 % 0 % Mandel 0 % 0 % 0 % ≥ 8 % 0 % 0 % 0 % 0 % 0 % Sarapuupähkel 0 % 0 % 0 % 0 % 0 % 0 % 0 % 8–9 % 0 % Kookos 0 % 0 % 0 % 0 % 5–10 % 0 % 0 % 0 % 0 % Kakao 0 % 0 % 0 % 0 % 0 % 2–6 % 0 % 0 % 0 % Ekstra-neitsioliiviõli 0 % 0 % 20–26% 0 % 0 % 0 % 0 % 0 % 0 % Eeterlikud õlid 0–0,03 % 0–0,03 % 0–0,03 % 0–0,03 % 0–0,03 % 0–0,03 % 0,05–1 % 0–0,03 % 0,05–1 % Kaneel Casero Ekstra-neitsioliiviõli. Mandel Kookos Kakao Sidrun Sarapuupähkel Vanill

Jahu, seapekk, suhkur ja mandlid peavad vastama järgmistele nii füüsikalis-keemilistele kui ka organoleptilistele nõuetele:

— : jahu : valge värvus; lõhn: puudub; maitse: neutraalne; välimus: lisandite ja parasiitideta; niiskusesisaldus: < 11,5 %; jõud (W): < 80 × 10 000 J; suhe (P/L): 0,3 kuni 0,5; — : rafineeritud seapekk : värvus: valge; lõhn: neutraalne; maitse: neutraalne; välimus: tahke ja ilma lisanditeta; happesus: < 0,15 % oleiinhape; peroksiidarv: < 2 meq O2/kg rasva; sulamispunkt: 32–36 °C avatud kapillaari meetod; stabiilsus: 30 tundi; — : toores seapekk : värvus: valge; lõhn: neutraalne; maitse: neutraalne; välimus: tahke ja ilma lisanditeta; happesus: < 0,5 % oleiinhape; peroksiidarv: < 3 meq O2/kg rasva; sulamispunkt: 32–36 °C avatud kapillaari meetod; stabiilsus: 30 tundi; — : suhkur : värvus: valge; lõhn: lõhnatu: maitse: magus; välimus: tükkide ja klompideta; — : mandlid : värvus: elevandiluu; lõhn: värske; maitse: magus; välimus: ovaalsed terad ilma lisandite ja parasiitideta; niiskusesisaldus: < 6,5 %;

Kehtivate õigusaktide kohaselt lubatud lisandeid võib kasutada.

3.4. Sööt (üksnes loomse päritoluga toodete puhul):

—

3.5. Tootmise erietapid, mis peavad toimuma määratletud geograafilises piirkonnas:

Toote kvaliteedi kindlustamiseks tuleb seda valmistada ja pakendada määratletud geograafilises piirkonnas. Maiustused tuleb üksikult pakendada kohe pärast nende valmistamist ja eelnevat jahutamist, millega langetatakse toote temperatuur alla 10 °C. Nii välditakse toote purunemist, kuna see on õrn, ning säilitatakse lõike 3 punkti 2 kohased füüsikalis-keemilised ja organoleptilised omadused.

3.6. Erieeskirjad viilutamise, riivimise, pakendamise jm kohta:

Toode pakendatakse üksikult kas tsellofaani, mis on mehaaniliselt, flow-pakkeliinil kinni sulatatud, või siidpaberisse, mis on mehaaniliselt või käsitsi otstest kinni keeratud. Tooted pakendatakse pärast jahutamist, et neid oleks parem käsitseda, ja selleks, et vältida veeauru võimalikku kondenseerumist pakendites.

Üksikuna pakendatud toodet võib müüa ühekaupa või ka mitmekaupa karpides, mis on nõuetekohaselt märgistatud ning mis kaaluvad minimaalselt 100 grammi ja maksimaalselt 5 kg.

3.7. Erieeskirjad märgistamise kohta:

Nii üksikpakenditel kui karpidel, millele on trükitud nimetus „Mantecados de Estepa”, peavad olema märgised, millele on kohustuslik märkida „Kaitstud geograafiline tähis” ja logo.

Kui maiustused „Mantecados de Estepa” on assortiikarpides koos muude toodetega, mis ei kanna „Kaitstud geograafilise tähise“ märgistust, võivad „Mantecados de Estepa” olla eristatavad üksikpakendites, millel võib kasutada KGT logo, kuid assortiipakendi peal ainult märgitakse, KGT logo kasutamata, et nimetatud karbis sisalduvad kaitstud geograafilise tähisega tooted „Mantecados de Estepa”.

4. Geograafilise piirkonna täpne määratlus:

Estepa omavalitsusringkond Sevilla provintsis

5. Seos geograafilise piirkonnaga:

5.1. Geograafilise piirkonna eripära:

Asjaolu, et maiustusi „Mantecados de Estepa” on Estepas valmistatud kauem kui sajandi vältel ja need on jõulukookidena laialdaselt tunnustatud ning hea mainega, ei ole juhuslik, vaid sellesse on panustanud oma jõupingutuste ja pühendumisega kõik põlvkonnad, kes on taganud sellest piirkonnast pärit toodete kvaliteedi säilimise ja parandamise. Seepärast tegeleb suur osa Estepa elanikkonnast mantecado hooajal septembrist detsembrini otseselt või kaudselt nende valmistamisega.

Hooajal saab Estepast linn, kus „Mantecados de Estepa” on see, millest elatuda ja mille nimel elada, ning on vähe perekondi, kes ei tööta traditsiooniliselt mõnes „Mantecados de Estepa” tootmisega tegelevas ettevõttes, mida on praegu üle 20. Tänu sellele on tänapäeval nendele ettevõtetele omane tugev perekondlik traditsioon ja neid pärandatakse põlvest põlve, nii et mõnda ettevõtet juhib juba pere kolmas põlvkond.

„Mantecados de Estepa” tootmises toimunud industrialiseerumisprotsessi tulemusel on Estepas arendatud mitmesuguseid tootmiseks ja turuleviimiseks vajalikke satelliittööstusi, et täita turu nõudmisi. Nende ettevõtete tegevusalad varieeruvad alates termovormimisest, trükkimisest ja tooraine ladustamisest kuni tootmisliine automatiseerivate töökodadeni välja.

5.2. Toote eripära:

„Mantecados de Estepa” on maiustused, mis on valmistatud hoolikalt valitud toorainest. Nad on küpsetatud taina tükid, mille valmistamiseks segatakse põhilised koostisosad, st nisujahu, seapekk ja tuhksuhkur ning lisatakse sõltuvalt „Mantecado de Estepa” sordist muud koostisosad, muuhulgas näiteks kaneel ja mandlid. Maiustused on ümmargused ja kaaluvad maksimaalselt 50 grammi.

„Mantecados de Estepa” eripära seisneb selle konsistentsis, mis on väljast kõva ja seest pehme, kergelt pragunenud pealispinnas ja mahedas maitses ning selle toote tarbimise hooajalisuses, mis koondub jõuluajale. Sel ajal muutuvad need üheks enam tarbitud tooteks, mida valmistatakse sama retsepti järgi juba kauem kui sada aastat.

5.3. Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel:

Kaitstud geograafiline tähis „Mantecados de Estepa” põhineb selle toote mainel, mis on välja kujunenud rohkem kui 100 aasta jooksul, mil neid maiustusi on sama sajandivanuse retsepti järgi valmistatud.

Aasta aasta järel on Sevilla provintsis asuv Estepa mänginud olulist rolli Hispaania jõululaua ettevalmistamisel. Igat rändurit, kes satub septembri lõpus Estepasse, tervitab linn kõikjal leviva kaneeli, röstitud suhkru ja seesami magusa aroomiga, mis paneb suu vett jooksma. Enamik Estepa elanikest valmistab sel ajal mantecados'id.

„Mantecados de Estepa” pärineb juba XVI sajandist. Nagu selgub Estepa Santa Clara kloostri arhiivides leiduvatest dokumentidest, oli vaja palgata kondiitreid selleks, et rahuldada nõudlust, mis tuli Sevillast ja Madridist, kuhu valmistoodang saadeti. Selles kloostris on säilinud viited „Mantecados de Estepa” valmistamisele vanade retseptide järgi. Nende valmistamiseks segati teraviljad ja detsembris tapetud sigadest üle jäänud pekk – see selgitab, miks on selle maiustuse söömist algusest peale seostatud jõuludega. Neid „pekikooke” toodeti kõikides Estepa kodudes ja nende valmistamiseks kasutati spetsiaalseid anumaid.

Micaela Ruiz Téllez (La Colchona) on tänapäevase mantecado leiutaja, kes sündis Estepas 1824. aastal ja suri 1901. aastal. Talle tuli pähe idee, mis annaks „Mantecados de Estepa” retseptile kulla väärtuse ja teeks need küpsised maailmakuulsaks. selleks, et parandada toote maitset ja et see ei saaks pikkadel teekondadel transportimisel kahjustada, viis Micaela valmistamisviisis sisse uuendusi, muuhulgas näiteks välispidise kuivatamise, et säilitada pehmust. Nii sündisid õhukesed, pehmed, krõmpsuvad ja maitsvad „Mantecados de Estepa”, kuna ta rafineeris ja küpsetas jahu ning tegi selle pehmemaks kui esialgne valmistamisviis. Tänu nendele muudatustele sündis pagarite gildis hea maine saavutanud ja tunnustatud toode.

„Mantecados de Estepa” sai tarbijatele tehtava klassikaliste jõulutoodete pakkumise osaks ja on jäänud juba ammusest ajast peale seotuks Estepa nimega. See küla on neid tootnud alates XIX sajandi teisest poolest. Nii jõudis Estepa jõulumaiustuste nimi „Mantecados de Estepa” Andaluusiast kaugemale.

Mainekas ajakirjanik Antonio Burgos, kes teeb kolumnistina kaastööd päevalehele ABC, kaitseb nende maiustuste traditsioonilist iseloomu.

„… pean kiitma üht Estepa majapidamist, mille nimi ei puutu siinkohal asjasse, kus valmistatakse jõulupakke jälle nii, nagu vanadel headel aegadel. Juba see reljeefsete tähtedega papist karp ise on väga ilus… Selle sees on kogu kraam, mis seal olema peab: mantecado, polvorón, alfajor, rosco de vino ja mida kõike veel. Klassika!” Nii kirjutati ABC 27. detsembril 1986. aasta ilmunud numbris.

Viide spetsifikaadi avaldamisele:

(Määruse (EÜ) nr 510/2006 artikli 5 lõige 7)

http://www.juntadeandalucia.es/agriculturaypesca/portal/export/sites/default/comun/galerias/galeriaDescargas/cap/industrias-agroalimentarias/denominacion-de-origen/Pliegos/Pliego_Mantecados_Estepa.pdf

(1) ELT L 93, 31.3.2006, lk 12.